Otthonából jelentkezett be a spanyol tévés, majd feltűnt mögötte a félpucér nője is - Blikk.hu
2020. ápr 30. 13:57
ciki villantás félmeztelen élő adás
A spanyol tévés élő adásban égette le magát és a barátnőjét / Fotó: YouTube
Alfonso Merlos spanyol tévés a járvány miatt home office-ból jelentkezett be élő adásban, csak erről elfelejtett szólni a lakásán tartózkodó félmeztelen hölgynek.
A spanyol műsorvezetőnek az Estado de Alarma című műsorhoz kellett volna néhány érdekességet fűznie, amikor az élő bejelentkezése közepén elhaladt mögötte egy félpucér nő – írja az Index.
Íme a döbbenetes villantás:
A bugyit megvető szépség egyébként újságíró és Alexia Rivasnak hívják, és egy percig sem tagadta, hogy van köztük valami. Ám ez sehogy sem fest jó képet Alfonsóról, hiszen ő egy házas ember, a felesége Marta López, aki a helyi Big Brother egyik szereplőjeként szerzett hírnevet magának. Tőle egy másik műsorban bocsánatot is kért.
Ugyanakkor nem állt meg itt a történet, mivel Alfonso a bocsánatkérés mellett azt is mondta, hogy már az önkéntes karanténba vonulása előtt szakított a nejével, de erről a felesége akkor hallott először.
Mindenesetre az ügy nagyon kellemetlen, és azt is nehéz megállapítani, hogy melyik a kínosabb: az, hogy Alfonso úgy szakított a feleségével, hogy erről nem is tudott a neje, vagy az, hogy egy idegen nő mászkált félmeztelenül a lakásában mintegy néhány millió néző előtt élőben.